תי

**הנחיות ודגשים מ"י לאוכלוסייה איום הקורונה - 27 מאי 2020 נוסח 8**

**מחלקת חירום/אגף המבצעים**

**-בלמ"ס-**

**סימוכין:51759420**

**01 יוני 2020 נוסח מס' -8**



**אוגדן שאלות ותשובות מ"י לאוכלוסייה – עבור המוקדים ופנקס הכיס לשוטר**

**הנחיות ודגשי מב"צ ויועמ"ש מ"י, בהתאם לתיקון מס' 15 לתקש"ח מ- 27/5/2020**

**הקלות בתחום המרחב הציבורי, בימי שגרת חירום – נגיף הקורונה**

**משטרת-ישראל קוראת לציבור להמשיך ולשמור על הנחיות משרד הבריאות, ההוראות והתקנות.**

**שותפות הציבור תאפשר את המשך קיום השגרה בימי הקורונה.**

|  |  |  |
| --- | --- | --- |
| **שאלה/נושא** | **תשובה** | **מקור/המשיב** |
| **התקהלות** | עדיין **לא חל שינוי בנושא התקהלויות** (**50 איש במבנה וכן בשטח פתוח).**  ההוראה שהגבילה **ברית מילה במבנה** ל – 19 איש **בוטלה.** | יועמ"ש/אג"מ |
| **נסיעה ברכב**  **או במונית** | 1. **נסיעה ברכב פרטי – נהג + 2 נוסעים** (למעט אנשים הגרים באותו מקום). אם יש ברכב יותר מספסל אחורי אחד, **ניתן להסיע נוסע נוסף ובלבד שישב בספסל נפרד**. ככל שיש צורך חיוני בנסיעה של מעל שלושה אנשים ברכב – הדבר אפשרי. 2. נסיעה במונית שני נוסעים בכל ספסל וחלונות המונית יהיו פתוחים. | יועמ"ש/אג"מ |
| **חובות על מחזיק מקום פתוח לציבור** | **עודכנו החובות החלות על מחזיק מקום הפתוח לציבור**  (בין היתר – באזור הפתוח לקהל לא ישהו אנשים במספר העולה על מספר המתקהלים המרבי במבנה או בשטח פתוח, ובלבד ששטח המקום מאפשר שמירת מרחק של 2 מטרים מאדם לאדם). | יועמ"ש/אג"מ |
| **כללי השהייה במרחב הציבורי –( תקנה 3)** | **שמירה על מרחק של 2 מטרים לפחות מאדם לאדם**, ככל האפשר, למעט בין אנשים הגרים באותו מקום. | יועמ"ש/אג"מ |

**בידוד של החוזרים מחו"ל**

|  |  |  |
| --- | --- | --- |
| **שאלה/נושא** | **תשובה** | **מקור/המשיב** |
| **תיקונים בתקש"ח בעניין: בידוד במקום לבידוד מטעם המדינה** | **במסגרת התיקונים נקבע כי חוזר מחו"ל יוכל לצאת ממעבר הגבול לבידוד בביתו למשך 14 יום** **(או למקום אחר העומד לרשותו**), אם פירט, במסגרת התשאול שנערך לו בעת חזרתו ארצה, את מקום הבידוד העומד לרשותו ואת תנאיו, וכן התחייב בכתב שלא לנסוע בתחבורה ציבורית לביתו.  משרד הבריאות רשאי להורות לחוזר לשהות במקום לבידוד מטעם המדינה אם השתכנע כי החוזר אינו יכול לקיים את חובת הבידוד במקום מגוריו או במקום אחר, או אם סירב החוזר לחתום על ההתחייבות או לדווח על מקום הבידוד. | יועמ"ש/אג"מ |

**הפעלת עסקים**

|  |  |  |
| --- | --- | --- |
| **שאלה/נושא** | **תשובה** | **מקור/המשיב** |
| **עסקים שהותרו לפעול** | **בוטל האיסור על -**  **הפעלת בר, פאב, אולם אירועים, בריכת שחייה,**  **כלי-שיט ציבורי, רכבל ומקום שיש בו אטרקציה תיירותית.** | יועמ"ש/אג"מ |
| **פארק מים ולונה פארק** | **איסור הפעלת פארק מים ולונה פארק נותר על כנו.** | יועמ"ש/אג"מ |
| **הוראות להפעלת בית-אוכל, לרבות אוכל בבתי-מלון** | **נקבעו הוראות לעניין הפעלת בית-אוכל (מסעדות ובתי-קפה), לרבות חדרי אוכל בבתי-מלון (כולל ישיבה במקום):**   * 1. **קיום כל החובות החלות על מעסיק.**   2. **ויסות כניסת האנשים למקום, כך שבכל עת לא ישהו בו יותר מהתפוסה המותרת לפי רישיון העסק, ובלבד שאם לפי הרישיון מותרת שהייה של יותר מ 100 איש, מספר הלקוחות לא יעלה על 85 אחוזים מהמותר ברישיון).**   3. **הותרה ישיבת מבקרים לצורך אכילה בבתי-אוכל שבקניון.**   4. **הותרה ישיבת מבקרים לצורך אכילה בבתי-אוכל שבשוק.** | יועמ"ש/אג"מ |
| **אולמות אירועים** | **אולמות אירועים – נקבעו תנאים לעריכת אירועים, ובהם עריכת האירוע בשטח פתוח בלבד ולא במבנה, וכן הגבלת מספר השוהים באירוע (עד 50 אנשים).** | יועמ"ש/אג"מ |

**דגשי מב"צ ויועמ"ש לתקש"ח**

|  |  |  |
| --- | --- | --- |
| **שאלה/נושא** | **תשובה** | **מקור/המשיב** |
| **תפילות , לווית, ברית מילה, חתונות** | **כפופים למגבלת התקהלות עד 50 איש.** | יועמ"ש/אג"מ |
| **מקום שמתקיימת בו פעילות ספורט ומחול (סטודיו)** | **מקום שמתקיימת בו פעילות ספורט ומחול (סטודיו) יפעלו בדומה להוראות להפעלת חדר כושר .** | יועמ"ש/אג"מ |
| **הפגנות** | **הפגנה מותרת, בכפוף לאיסור התקהלות, וכן שמירת מרחק של 2 מטרים בין אדם לאדם ועטית מסכות.**  **בקבוצות של 50 איש, ובמרחק של 10 מ' מקבוצה לקבוצה.** | יועמ"ש/אג"מ |
| **קיום טיול מאורגן** | **האיסור על קיום טיול מאורגן סויג –**  **החל מ 10.5 ניתן לקיים טיול מאורגן בהשתתפות עד 50 איש בשטח פתוח, תוך שמירה על מרחק של 2 מטרים בין אדם לאדם, ובכפוף להוראות תקש"ח (הגבלת פעילות).** | יועמ"ש/אג"מ |
| **גן שעשועים** | **חל איסור שהייה בגן שעשועים,**  **והתווסף לכך איסור שהייה במתקני שעשועים המצויים בשטח ציבורי (ולא במסגרת גן שעשועים).** | יועמ"ש/אג"מ |
| **מתקני כושר ציבוריים** | **נקבעה חובתו של המחזיק במתקני כושר בשטח ציבורי להציב שלט בסמוך למתקנים אלה, לעניין החובה לשמור מרחק מאדם לאדם.** | יועמ"ש/אג"מ |
| **בריכת שחייה** | **נפתח במגבלות של משרד הבריאות (6 מטר לאדם וכו')** | יועמ"ש/אג"מ |
| **הפעלת אולם אירועים**  **(אולם שמחות,**  **גן אירועים,**  **עסק שמקיים אירועים)** | **התיקון מאפשר הפעלת אולם אירועים (אולם שמחות, גן אירועים או עסק אחר שמקיים אירועים), בכפוף לתנאים הבאים:**   1. **האירוע יתקיים בשטח פתוח ולא במבנה.** 2. **המחזיק או המפעיל של אולם אירועים ימלא את כל החובות החלות על מעסיק.** 3. **ויסות כניסת האנשים למקום ייעשה כך, שבכל עת לא ישהו במקום אנשים באזור הפתוח לקהל ביחס של יותר מאדם אחד לכל 15 מ"ר, ובלבד שמספרם יהיה פחות ממספר המתקהלים המירבי (כיום – 50).** | יועמ"ש/אג"מ |
| **רחצה בחוף הים** | **בוטל איסור השהייה בחוף הים.**  **שהייה בחוף הים תתאפשר בהתאם לכללי ה- 'תו הסגול', הכוללים ריחוק פיזי בין המתרחצים.** | יועמ"ש/אג"מ |
| **תפילה במבנה** | **התפילה תתאפשר תחת מגבלות הכוללת עד 50 איש במבנה, תוך הקפדה על מרחק של 2 מטרים בין אדם לאדם, עטית מסיכות ומינוי 'נאמן קורונה' לבית התפילה.** | יועמ"ש/אג"מ |
| **מוזיאונים** | **בוטל האיסור על הפעלת מוזיאון וחללי תצוגה אחרים.**  **התיקון האמור לא יכלול הפעלת מתקנים או מוצגים המיועדים לילדים שניתן לגעת בהם.**  **מוזיאונים יפעלו בהתאם לכללי ה- 'תו הסגול', הנהוגים בהפעלת מקום ציבורי ובכלל זה כניסת אדם לכל 15 מ"ר.** | יועמ"ש/אג"מ |

|  |  |  |
| --- | --- | --- |
| **שאלה/נושא** | **תשובה** | **מקור/המשיב** |
| **הוראות לעטית מסכות**  **(החל מ-27 אפריל 2020 ועד להודעה חדשה)** | **חובה על עטית מסיכה בכל מקום שאינו בית המגורים.** כלומר – **גם במרחב הציבורי חובה לעטות מסיכה (ולא די בנשיאתה עמך).**  **החובה לעטות מסיכה אינה חלה במקרים הבאים:**   1. קטין מתחת לגיל 7 (ולא 6 כפי שנקבע בעבר). 2. **אדם שמחמת מוגבלות נפשית, שכלית או רפואית** מתקשה באופן משמעותי או שנמנעת ממנו עקב מוגבלותו האמורה לכסות את הפה והאף. 3. **אדם השוהה במקום סגור או מופרד,** בלא אדם נוסף, או אדם השוהה במקום כאמור עם אנשים הגרים באותו מקום. הגדרת "אדם השוהה במקום סגור או מופרד" לא השתנתה (אדם השוהה בכלי-רכב, במבנה, בחדר במבנה, בחלק ממבנה הכולל מחיצה בגובה של שני מטרים לפחות אשר מפרידה בין האדם לבין אנשים אחרים הנמצאים באותו מבנה, או בתא עבודה בחלל פתוח, אם גובה המחיצה אשר מפרידה בין האדם לבין אנשים אחרים באותו חלל הוא מטר ושמונים סנטימטרים לפחות). 4. **משתתף בשידור באמצעי תקשורת** שנדרש לדבר בשידור, ובלבד שהוא נמצא, ככל האפשר, במרחק של 2 מטרים לפחות מאדם אחר. 5. **שני עובדים העובדים בקביעות בחדר אחד** במקום עבודה, ובלבד שיישמר ביניהם מרחק של 2 מטרים לפחות. 6. **אדם המבצע פעילות ספורט** לבדו או עם אדם קבוע אחד או אנשים הגרים באותו מקום המבצעים יחד פעילות ספורט. 7. **חובת המפעיל או המחזיק של כל מקום הפתוח לציבור (ולא רק כזה שפועל במבנה)**, שלא להכניס למבנה אדם שאינו עוטה מסיכה, וכן לא לתת לאדם שאינו עוטה מסיכה שירות, **אלא אם הוא פטור מחובת עטית מסיכה** בשל גילו הצעיר (7) או מוגבלותו השכלית, הנפשית או הגופנית. | יועמ"ש/אג"מ |

**מענה רישוי ואבטחה מ"י לשאלות ותשובות**

|  |  |  |
| --- | --- | --- |
| **נושא** | **תשובה** | **מקור/המשיב** |
| **רשימת העסקים /המקומות שהפעלתם אסורה** | **רשימת העסקים/המקומות שהפעלתם אסורה:**  **1. דיסקוטק,**  **2. פארק מים,**  **3. בית מרחץ,**  **4. בית קולנוע,**  **5. תאטרון,**  **6. מוסד תרבות אחר,**  **7. פארק שעשועים,**  **8. לונה פארק,**  **9. גני שעשועים,**  **10. מתקני שעשועים,**  **11. מקום לעריכת מופעים וירידים,**  (כל עסק או מקום שהפעלתו נאסרה, רשאי לפעול באמצעות שירות משלוחים למקום המגורים). | רמ"ד רישוי סנ"צ מאיה וינקלר |
| **עסק משולב** | **החל מתאריך - 27/5, הותרה פתיחה של עסקים** מסוג מסעדה פאב ובר. עסקים מסוג זה, המפעילים פריטים נוספים, כגון: דיסקוטק, רשאים לפעול במתכונת של פאב, בר או מסעדה בלבד.  **יודגש כי האיסור על הפעלת דיסקוטק בעינו עומד.**  כמו כן, כל עסק "משולב" כזה, שנדרש באבטחה לפני הקורונה ימשיך לעמוד בתנאי זה. | רמ"ד רישוי  סנ"צ מיה וינקלר |

**מענה לשאלות כלליות של הציבור**

|  |  |  |  |
| --- | --- | --- | --- |
| **נושא** | **שאלה** | **תשובה** | **מקור/המשיב** |
| **ביטול קנסות** | **פניות אזרחים בבקשה לביטול קנסות** | **מקבל הדו"ח רשאי להגיש בקשה לביטול או להישפט**, כפי שמופיע בחלק האחורי של הדו"ח. | אג"מ/יועמ"ש |
| **אופן הגשת תלונה למ"י ע"י מבודד בית** | **אני מבודד בית ורוצה להגיש תלונה למשטרה, כיצד עליי לפעול?** | לא להפר חובת בידוד,  יש להתקשר ל - 100 להזמין ניידת, השוטרים יגיעו אליך. | אג"מ/יועמ"ש |
| **קברי צדיקים אתרי דת**  **(כותל, קבר רחל...)** | **האם מותר לבקר בקברי צדיקים?**  **אתרי דת ( כותל, קבר רחל...)**  **אם כן באילו תנאים?** | **בכפוף לאיסור התקהלות, עטית מסכות ושמירת מרחק, ובהתאם להנחיות שמופצות מעת לעת.** | אג"מ/יועמ"ש |
| **רכיבה על סוסים,**  **וחוגים לילדים** | **האם מותרת רכיבה על סוסים,**  **וחוגים לילדים?** | **רכיבה על סוסים באופן פרטני מאושרת (בדומה לפעילות ספורט).**  **רכיבה טיפולית- מותרת .**  **בשלב זה, אין אפשרות לקיים ספורט קבוצתי או חוגים לילדים , מאחר ועדיין קיים איסור התקהלות לרבות קיום תחרויות .**  **מומלץ להתעדכן מעת לעת בהנחיות משרד הבריאות באתר האינטרנט** | משרד הבריאות |

**על מנת לבלום את נגיף הקורונה, יש להמשיך להישמע להנחיות משרד הבריאות, בדבר שמירה על ריחוק פיזי, עטית מסכות במרחב הציבורי ושמירה על היגיינה.**

**ריכזה כתבה וערכה:**

**דליה סלומון, רפ"ק**

**ר' חו' שת"פ ורשויות**

**'זה בידיים שלנו, ביחד ננצח את נגיף הקורונה'**

**בברכה,**

**גל גלעד, סנ"צ**

**רמ"ד חוסן והכוונת אוכלוסייה**

**מחלקת חרום/ חטיבת המבצעים**